Biltong

Biltong, også kalt afrikansk pemmikan, er en form for soltørket kjøtt som stammer fra Sør-Afrika og Namibia, der det var spesielt populært blant boerne som, når de bosatte seg i andre land, som Nederland, England, Australia og New Zealand, tok med seg denne mattradisjonen.

Det var vanlig å bruke kjøtt fra både sau og antilope til å lage biltong, men kjøtt av storfe og annet storvilt går også bra. I dag er det dessuten mer vanlig å tørke kjøttet i elektriske ovner enn i sola.

Se også
 Beskuit
 Pemmikan

 Referanser 
«biltong». I: Det Norske Akademis ordbok. Det Norske Akademi for Språk og Litteratur. ‹https://naob.no/ordbok/biltong› (hentet januar 2025).

Kategori:Sørafrikansk kultur
Kategori:Kjøtt